УНИВЕРЗИТЕТ У НОВОМ САДУ **/пречишћен текст/**

**ПОЉОПРИВРЕДНИ ФАКУЛТЕТ**

1000/0102 Број: 1267/5

Дана: 08.12.2016.

На основу члана 10. Правилника о ближим минималним условима за избор у звање наставника Универзитета у Новом Саду и члана 50. Статута Пољопривредног факултета Универзитета у Новом Саду, Наставно научно веће Факултета на XVII седници одржаној 15.09. 2016.и XXII седници одржаној 08.12.2016. године донoси

**ПРАВИЛНИК**

**О ИЗВОЂЕЊУ ПРИСТУПНОГ ПРЕДАВАЊА**

**Члан 1.**

Овим Правилником се ближе уређују услови, састав Комисије, поступак, ~~и~~ критеријуми за оцену способности за наставни рад и начин оцењивања кандидата за избор у звање доцента на Пољопривредном факултету Универзитета у Новом Саду.

За све кандидате који се први пут бирају у наставно звање на Универзитету, обавезно је јавно приступно предавање из уже научне области за коју се бирају.

**Члан 2.**

Кандидaт који се бира у звање доцента у оквиру ближих критеријума процене способности за наставни рад утврђених Законом о високом образовању и Правилником о ближим минималним условима за избор у звање наставника Универзитета у Новом Саду, мора имати и позитивну оцену приступног предавања.

**Члан 3.**

Комисију за оцену приступног предавања именује декан Факултета, а чине је два члана из научне области приступног предавања, који су истовремено чланови Комисије за писање извештаја о кандидатима, један наставник из области Методике наставе или продекан за наставу и један студент којег предлаже Студентски парламент. Члан Комисије из реда студената је студент студијског програма који реализује департман за чије потребе се врши избор доцента.

**Члан 4.**

Тему приступног предавања утврђује Комисија на основу садржаја научне области за коју је покренут поступак избора у звање.

Тема приступног предавања не сме да буде из области докторске дисертације кандидата.

**Члан 5.**

Декан Факултета, у договору са комисијом из члана 3.овог Правилника , организује приступно предавање кандидата и утврђује термин приступног предавања.

Сви кандидати пријављени на конкурс добијају исту тему приступног предавања.

Период за припрему предавања не сме бити краћи од 15 нити дужи од 30 дана.

**Члан 6.**

Приступно предавање је јавно и одржава се у одговарајућим просторијама Факултета -Амфитеатру или учионицама.

Одржавање приступног предавања се оглашава на сајту Факултета и огласној табли одговарајућег департмана, најмање осам дана пре одржавања предавања са јасно назначеним датумом, временом, местом одржавања приступног предавања, темом приступног предавања и списком кандидата.

**Члан 7.**

Време предвиђено за одржавање приступног предавања је 45 минута - школски час.

Уколико има више пријављених кандидата приступна предавања се одржавају истог дана а редослед излагања приступног предавања се утврђује по азбучном реду пријављених кандидата.

За време предавања једног кандидата остали кандидати су ван просторије у којој се одвија предавање.

**Члан 8.**

Комисија приликом приступног предавања оцењује:

* припрему предавања;
* структуру и квалитет садржаја предавања;

- дидактичко-методички аспект извођења предавања.

**1.Припрема предавања**

- садржај предавања;

- предавање има јасну логичку структуру и артикулацију (увод, централни део, завршни део);

- планирано активирање претходних знања студената;

- за припрему предавања коришћена адекватна стручна литература;

- планирана евиденција запажања активности студената на часу.

**2. Структура и квалитет садржаја предавања**

- предвиђени садржаји којима се уводе слушаоци у тему;

- повезаност претходне тематске јединице са новим знањима;

- повезаност градива тематске јединице са стеченим знањима из других области/дисциплина;

- активна очигледност у предавању (илустрације, модели и др);

- продуктивно понављање градива, резимирање и стварање система знања;

- предвиђено упознавање студената са новим појмовима и стручним терминима (речник);

- предвиђени задаци којима се проверава да ли су студенти разумели предавање.

**3. Дидактичко-методички аспект извођења предавања**

- кандидат припремљен за предавање;

- обезбеђено ефикасно слушање и активно усвајање знања;

- информације се саопштавају јасно, разговетно и језгровито;

- примењују се различите методе, технике, облици и средства наставног рада;

- реализоване су све етапе часа, а динамика рада прилагођена претходним знањима студената, циљевима часа и специфичностима садржаја предмета;

- рационално коришћен простор, опрема и време, присутна двосмерна комуникација;

- примењена средства подстицања активног усвајања знања (стимулише се критичко размишљање студената, садржаји занимљиви и усмерени на примену наученог);

- студенти се подстичу да самостално користе додатне изворе информација, као што су стручне књиге, чланци из часописа, интернет и др.

**Члан 9.**

Након завршеног предавања сваки члан Комисије оцењује приступно предавање нумеричком оценом од 5 до 10.

На основу појединачних оцена свих чланова Комисије израчунава се просечна оцена. Оцена 5 улази у просечну оцену.Кандидат који добије оцену 5 од два члана Комисије сматра се да није одржао позитивно предавање и оно се оцењује коначном оценом 5 (не задовољава).

Председник Комисије сачињава записник о приступном предавању кандидата у коме се наводе појединачне оцене свих чланова Комисије и просечна оцена за сваког кандидата.

Записник потписују сви чланови Комисије.

Образац Записника из става 4.овог члана саставни је део овог Правилника.

**Члан 10.**

Овај Правилник ступа на снагу осмог дана од дана објављивања на огласној табли и сајту Факултета, а примењује се на изборе у звање доцента расписане почевши од 01.10.2016.године.

Председник Наставно-научног већа

Проф. др Недељко Тица, ДЕКАН

На основу члана 9. Правилника о извођењу приступног предавања, Комисија за оцену приступног предавања у саставу\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ у поступку избора у звање и заснивање радног односа за \_\_ доцента на одређено време од пет година за ужу научну област \_\_\_\_\_\_\_\_\_\_\_\_\_\_\_\_\_\_\_\_ по конкурсу објављеном дана \_\_\_\_\_\_\_\_\_\_\_\_\_\_\_\_\_\_ у дневном листу “Послови“, сачињава дана \_\_\_\_\_\_\_\_\_\_\_\_\_\_\_\_ следећи

**ЗАПИСНИК**

**о приступном предавању кандидата**

Кандитат \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(име и презиме) у поступку избора у звање и заснивање радног односа за \_ доцента на одређено време од пет година за ужу научну област \_\_\_\_\_\_\_\_\_\_\_\_\_\_\_\_\_\_\_\_по конкурсу објављеном дана \_\_\_\_\_\_\_\_\_\_\_\_\_\_\_\_\_\_ у дневном листу “Послови“ одржао је приступно предавање у складу са чланом 2. Правилника о извођењу приступног предавања дана\_\_\_\_\_\_\_\_\_\_\_\_\_\_ са почетком у \_\_\_\_\_\_.

Назив теме приступног предавања кандидата је: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Појединачне оцене приступног предавања чланова Комисије:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_председник, оцена\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(словима и бројем)

2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_члан, оцена\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(словима и бројем)

3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_члан, оцена\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(словима и бројем)

4. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_члан, оцена\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(словима и бројем)

Оцена приступног предавања кандидата \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (словима и бројем)

У Новом Саду,

\_\_\_\_\_\_\_\_\_\_\_\_ датум

Комисија: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_председник

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_члан

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_члан

УНИВЕРЗИТЕТ У НОВОМ САДУ  
**ПОЉОПРИВРЕДНИ ФАКУЛТЕТ**

Број:

Дана:

ОБАВЕШТЕЊЕ

О ОРГАНИЗОВАЊУ И ТЕРМИНУ ПРИСТУПНОГ ПРЕДАВАЊА

Сагласно члану 5. Правилника о извођењу приступног предавања, Декан Пољопривредног факултета Универзитета у Новом Саду, у договору са Комисијом за оцену приступног предавања, организује приступно предавање за кандидате пријављене на конкурс за избор у звање доцента за ужу научну област ''\_\_\_\_\_\_\_\_\_\_\_'' и заказује приступно предавање за кандидате за дан \_\_\_\_\_\_\_201\_\_године, у \_\_\_\_ часова у предаваоници \_\_\_\_\_\_\_\_\_\_\_\_\_\_\_\_\_\_\_

Тема приступног предавања је \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ово Обавештење објавити на сајту Факултета и огласној табли Департмана за \_\_\_\_\_\_\_\_\_\_\_\_\_\_\_\_\_\_\_, најмање осам дана пре одржавања предавања, са списком кандидата.

Декан

Проф.др Недељко Тица